19 
minus compressi, eo crassior facta est lamina illa 
lithanthracarla j quae e contrario tenuior facta apparet, 
quo tenuiores fuerant caulis parietes et quo magis 
compressi. 
Attamen exempla caulium illa, quae in museis 
reservata videmus, non ita sunt comparata, ut lami¬ 
nae, de qua dixi, habitus et vera indoles intelligi 
possit 5 nam exempla ea cortice lithanthracario omnino 
destituta esse videntur, propterea quod cohaesio inter 
laminam lithanthracariam et quae adjacet lapideam 
massam talis est, ut, quae explet cavernam caulis 
mediam massa, facilius possit uti nucleus disjungi a 
lamina, quam quae externam ejus faciem circumdat. 
Reservari solet plerumque nucleus, sed fractus una 
cum lapide adhaerente cortex abjici. Quare irritum 
quid ille suscipit, qui his in nucleis aliud quid inve¬ 
nire et detegere cupiat, nisi ectypam calamitici caulis 
internam faciem, quamquam maxime fidelem; caveat 
ille, ne inde, quod attinet ad habitum Calamitarum 
externum, nimium probet. Verae Calamitarum naturae 
cognitionem qui sibi parare cupit, opus est ut adeat 
ipsas fodinas, ubi larga copia exemplorum, quae in 
museis rarissime aut nunquam extant, aptorum in¬ 
veniuntur. 
Ceterum, cum caulium exempla, quibus Calami¬ 
tarum structura interna aperte demonstratur, rarissime 
2 + 
